30.8.2003 Euroopan unionin virallinen lehti L 218/31 KOMISSION ASETUS (EY) N:o 1536/2003, annettu 29 päivänä elokuuta 2003, raakatimanttien kansainväliseen kauppaan sovellettavasta Kimberleyn prosessin sertifiointijärjes- telmästä annetun neuvoston asetuksen (EY) N:o 2368/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä 20 päivänä joulukuuta 2002 annetun neuvoston asetuksen (EY) N:o 2368/2002 ('), sellaisena kuin se on viimeksi muutettuna komission asetuksella (EY) N:o 1214/2003 (9, ja erityisesti sen 20 artiklan, sekä katsoo seuraavaa: (1) Asetuksen (EY) N:o 2368/2002 20 artiklassa säädetään muutosten tekemisestä luetteloon Kimberleyn prosessin sertifiointijärjestelmän — osanottajista, joihin kuuluu muiden muassa järjestelmän vaatimukset täyttäviä WTO:n jäseniä ja erillisiä tullialueita. Kimberleyn prosessin sertifiointijärjestelmän puheenjoh- taja esitti 31 päivänä heinäkuuta 2003 päivätyssä puheenjohtajan ilmoituksessa ajan tasalle saatetun luet- telon järjestelmän osanottajista. Ajan tasalle saatettuun luetteloon, jonka on tarkoitus tulla voimaan 1 päivänä syyskuuta 2003, on lisätty osanottajaksi Kroatia, ja siitä on poistettu Algeria, Brasilia, Burkina Faso, Filippiinit, Gabon, Ghana, Kamerun, Korean demokraattinen kansantasavalta, Kypros, Malesia, Mali, Malta, Meksiko, Norja, Swazimaa, Togo, TSekki, Tunisia, Turkki ja Vietnam. Tämän vuoksi liite II olisi muutettava vastaa- vasti, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2368/2002 liite II tämän asetuksen liitteellä. 2 artikla Tämä asetus tulee voimaan 1 päivänä syyskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 29 päivänä elokuuta 2003. () EYVL L 358, 31.12.2002, s. 28. () EUVL L 169, 8.7.2003, s. 30. Komission puolesta Christopher PATTEN Komission jäsen